b'\n_START_ARTICLE_\nHeino Sikk\n_START_PARAGRAPH_\nHeino Sikk (11. november 1933 Vana-Saaluse, V\xc3\xb5rumaa \xe2\x80\x93 28. september 1994) oli eesti kultuuritegelane._NEWLINE_Ta \xc3\xb5ppis 1941\xe2\x80\x931949 Vana-Saaluse 7-klassilises koolis, hiljem V\xc3\xb5ru T\xc3\xb6\xc3\xb6stustehnikumis. 1983. aastal l\xc3\xb5petas ta V\xc3\xb5ru Kaug\xc3\xb5ppekeskkooli._NEWLINE_Aastatel 1960\xe2\x80\x931985 t\xc3\xb6\xc3\xb6tas ta V\xc3\xb5ru Spordikomitee esimehe ja spordimetoodikuna. 1985. aastast oli ta V\xc3\xb5ru tr\xc3\xbckikojas T\xc3\xa4ht lametr\xc3\xbckkija._NEWLINE_1989. aastal algatas ta Eesti Raamatu\xc3\xbchingu toetusel L\xc3\xb5una-Eesti kultuurilehe Viruskundra ja oli selle toimetajaks kuni surmani 1994. aastal._NEWLINE_Tegutses koduloolasena ja kirjutas kultuuriloolisi artikleid ajalehtedele. Ta juhtis ka V\xc3\xb5rumaa Raamatu\xc3\xbchingut ja V\xc3\xb5ru Raamatuklubi. 1993. aastast oli ta V\xc3\xb5ru linnavolikogu liige._NEWLINE_Heino Sikk hukkus Estonia laeva\xc3\xb5nnetusel.'